**Filipino Reviewer**

**Ang Kaligirang Pangkasaysayan ng Ibong Adarna**

**Layunin:**

* Naibibigay ang kahulugan at mga katangian ng korido.
* Naibabahagi ang sariling ideya tungkol sa kahalagahan ng pag-aaral ng Ibong Adarna.

**Kaligirang Pangkasaysayan ng Ibong Adarna Pag-aalay sa Birhin**

**(Saknong 1 – Saknong 6 ):**

* Ayon kay B. S. Medina Jr., ang mga naunang salaysay-bayan ay dinala rito mula Mehiko at kabilang dito ang mga tulang romansa at balada na naging popular noon sa Europa sa panahon ng "Edad Media o Middle Ages".
* Kabilang sa tulang romansa ang korido at ang awit.
* Ang sabi pa ni Medina, naging tanyag at naging masigla ang mga tulang romansa noong ika-18 dantaon nang matuto ang mga katutubo ng Alpabetong Romano.
* Nagmula ang salitang "corrido" ng Mehiko na galing sa Espanya na "occurido" na ang ibig sabihin ay "nangyari na".

**Kahulugan ng Corrido:**

* Ang korido ay may sukat na wawaluhing pantig sa bawat linya at may apat na linya o taludtod sa isang saknong.
* Maaaring awitin sa himig na "*allegro o mabilis*".
* **Allegro o Mabilis**
* **Andante o Banayad**
* Ang isang halimbawa nito ay ang "Ibong Adarna".
* Samantalang ang awit naman ay may sukat na lalabindalawahing pantig sa bawat taludtod at maaaring awitin sa himig na "*andante o banayad*". Ang halimbawa nito ay "Florante at Laura".

**Katangian ng Korrido Ayon Kay Medina:**

* Batay sa ibinigay na impormasyon ni Medina, ang "Ibong Adarna" bilang isang halimbawa ng korido ay nagtataglay ng sumusunod na mga katangian:
* *Maaaring may himig na "allegro o mabilis" kung awitin.*
* *Tumatalakay sa romansa't pakikipagsapalaran.*
* *Ginagalawan ng mga tauhang malabayani.*
* *Nagtataglay ng kapangyarihang may kababalaghan.*
* *Nagbibigay ng aral sa mga mambabasa.*
* *Naglalarawan kung paano ipinaglaban ng mga tauhan ang tunay nilang pag-ibig*
* *May wawaluhing pantig sa bawat taludtod.*

**Orihinal na Pamagat ng Ibong Adarna:**

* "Corrido at Buhay na Pinagdaanan ng Tatlong Principeng Magkakapatid na Anak nang Haring Fernando at nang Reina Valeriana sa Kahariang Berbanya".
* Sinasabi ngang nagmula sa banyaga ang tulang ito ay nagawa pa rin tangkilikin ng mga mamamayan at naging obra maestra sa panitikang Pilipino. Kung saan sinasalamin rin ang kaugalian at kultura ng mga Pilipino tulad ng mga sumusunod:

1. *Pananampalataya sa Diyos o Birheng Maria*
2. *Pagpapahalaga sa pamilya*
3. *Paggalang sa kapuwa*
4. *Pagpapahalaga sa edukasyon*
5. *Pagtanaw ng utang na loob*
6. *Pagtanggap ng mga bisita*
7. *Pagharap sa mga pagsubok sa buhay*
8. *Paggalang sa kababaihan*
9. *Paniniwala sa kasagraduhan ng kasal*
10. *Pagsunod sa mga payo ng matatanda.*

* Kwentong Ibong Adarna ay sinasabing isinulat ni Jose Dela Cruz o si "Huseng Sisiw". Isang makatang kaalinsabay ni Francisco "Balagtas" Baltazar noong panahon ng pananakop ng mga Kastila.
* Isinaayos ni Marcelo P. Garcia sa makabagong paraan ang pagkakahati-hati ng mga kabanata ng "Ibong Adarna".

**Mga Bahagi ng Ibong Adarna:**

* **Unang Bahagi -** Ang paghahanap ng tatlong prinsipe (Don Pedro, Don Diego, at Don Juan) na anak nina Haring Fernando at Reyna Valeriana ng Berbanya sa Ibong Adarna upang gumaling ang sakit ng hari. Ang awit ng Ibong Adarna ay makapagpapagaling sa sakit ng hari.
* **Ikalawang Bahagi** - Ang pakikipagsapalaran ni Don Juan sa kaharian ng Armenya at pagkahulog nito sa balon. Dito natuklasan at nakilala ni Don Juan sina Donya Juana at Donya Leonora. Ipinakita sa bahaging ito ang pagtataksil nina Don Pedro at Don Diego kay Don Juan.
* **Ikatlong Bahagi** - Ang pagliligtas ng lobo kay Don Juan ayon sa habilin ni Donya Leonora at ang patuloy na pakikipagsapalaran ni Don Juan hanggang sa makilala si Donya Maria.
* **Ikaapat Bahagi** - Ang pagbabalik ni Don Juan sa kaharian ng Berbanya na kasama ni Donya Maria. Iniwan mismo si Donya Maria at pinangakuan ni Don Juan na babalikan dahil kay Donya Leonora. Nagkaroon ng pagdinig sa hinaing ng dalawang prinsesa at nagtapos ang kabanata sa pagpapakasal ni Don Juan kay Donya Maria at ni Don Pedro kay Donya Leonora

**Mga Tauhan sa Ibong Adarna (Galing sa Slideshow):**

* **Ibong Adarna** - Isang uri ng ibon na umaawit ng pitong beses; nakakapagpagaling sa pamamagitan ng kaniyang pag- awit; nagiging bato ang sinumang mapatakan ng kanyang dumi.
* **Don Pedro** - Siya ang panganay na anak nina Haring Fernando at Reyna Valeriana ng Berbanya; magiting at matalinong mandirigma ngunit may lihim na inggit kay Don Juan.
* **Don Diego** - Pangalawang anak nina Haring Fernando at Reyna Valeriana; sunud-sunuran sa kapatid na si Don Pedro.
* **Don Juan** - Bunsong anak nina Haring Fernando at Reyna Valeriana; pinakanatatanging prinsipe; nakatuluyan ni Prinsesa Maria Blanca.
* **Haring Fernando** - Bunsong anak nina Haring Fernando at Reyna Valeriana; pinakanatatanging prinsipe; nakatuluyan ni Prinsesa Maria Blanca.
* **Reyna Valeriana** - Butihing asawa ni Don Fernando; ina ng tatlong prinsipe ng Berbanya na sina Don Pedro, Don Deigo, at Don Juan.
* **Prinsesa Maria Blanca** - Naging Reyna sa kaharian ng Reyno Delos Cristales; nakatuluyan ni Don Juan.
* **Prinsesa Leonora** - Bunsong kapatid ni Prinsesa Juana; iniligtas ni Don Juan sa serpyenteng may pitong ulo.
* **Prinsesa Juana** - Bunsong kapatid ni Prinsesa Juana; iniligtas ni Don Juan sa serpyenteng may pitong ulo.
* **Matandang Leproso** - Siya ang tumulong kay Don Juan papunta Piedras sa Platas. Nagbilin din kay Don Juan na dumaan muna sa ermitanyo bago hulihin ang ibong Adarna. Binigyan siya ni Don Juan ng pagkain.
* **Haring Salermo** - Siya ang ama ni Donya Maria Blanca. Gumagamit siya ng itim na mahika; siya ang hari ng Reyno De Los Cristales. Siya ang tumututol sa pag-iibigan ng kanyang anak na si Maria Blanca at ni Don Juan.
* **Mangagamot** - Siya ay nanggamot kay Don Fernando. Sinabi niya na ang Ibong Adarna ang gamot sa sakit niya. Siya ang tanging nakabatid sa sakit ni Haring Fernando.
* **Higante** - Siya ay nanggamot kay Don Fernando. Sinabi niya na ang Ibong Adarna ang gamot sa sakit niya. Siya ang tanging nakabatid sa sakit ni Haring Fernando.
* **Lobo** - Siya ang tumulong kay Don Juan sa kanyang mga sugat. Binuhusan niya si Don Juan at tsaka gumaling si Don Juan.
* **Serpyente** - Siya ang may pitong ulo. Kapag pinutol ang isang ulo, muling tutubo ito. Nagbabantay siya kay Prinsesa Leonora. Pinatay din siya ni Don Juan.
* **Agila** - Siya ang sinakyan ni Don Juan papuntang Reyno De Los Cristales.
* **Arsobispo** - Siya ang nagsabi na dapat si Donya Leonora ay ikakasal kay Don Juan at hindi si Prinsesa Maria Blanca. Pero sa wakas sina Maria Blanca at Don Juan pa rin ang ikinasal.
* **Unang Ermitanyo** - Siya ay isang matandang lalaki na nakatira kabundukan sa na tumulong kay Don Juan na hulihin ang Ibong Adarna at iligtas ang kanyang mga kapatid.
* **Ikalawang Ermitanyo** - Siya ang Ermitanyong may mahabang balbas na nagbigay ng panuto kay Don Juan upang hanapin ang isa pang Ermitanyong tutulong sa kanya.
* **Ikatlong Ermitanyo** - Siya ang huling Ermitanyo na tumulong sa kanya. Pinapunta niya si Don Juan sa De Los Cristales sa likod ng isang Agila.

**Mga Tauhan sa Ibong Adarna (Galing sa Libro):**

* **Birheng Maria** - Sa Kaniya lagi nananalangin si Don Juan upang humingi ng gabay sa kaniyang paglalakbay at mga dapat gawin.
* **Haring Fernando** - Siya ang mabuting pinuno ng kaharian ng Berbanya at patas sa pagpapatupad ng batas sa kaniyang nasasakupan. Magkakaroon siya ng hindi maipaliwanag na sakit kaya kinailangang hulihin ang isang mahiwagang ibon para sa magbigay ng lunas.
* **Reyna Valeriana** - Ang mabait na asawa ni Haring Fernando na nagtataglay ng angking kagandahan. Mapagmahal din siyang ina sa kaniyang mga anak.
* **Don Pedro** - Siya ang panganay sa mga anak nina Haring Fernando at Reyna Valeriana. Makisig siyang lalaki ngunit mainggitin sa kaniyang bunsong kapatid.
* **Don Diego** - Siya ang pangalawang anak nina Haring Fernando at Reyna Valeriana. Malumanay siyang kumilos at laging sunud-sunuran sa kaniyang nakatatandang kapatid na si Don Pedro.
* **Don Juan** - Siya ang bunsong anak nina Haring
* **Fernando at Reyna Valeriana** - Pinakamabait siya sa magkakapatid at mapagmahal sa kaniyang kapuwa. Paborito siya ng amang hari kaya hindi nito kakayanin kapag may mangyaring masama sa kaniya.
* **Manggagamot** - Siya ang nakatuklas sa sakit ng hari at nagpayo na kailangang mahuli ang Ibong Adarna upang mabigyang-lunas ang malubhang karamdaman nito.
* **Unang Ermitanyo** - Isang matandang leproso na makikilala ni Don Juan sa kaniyang paglalakbay patungong Bundok Tabor. Bibigyan ito ng prinsipe ng kaniyang natitirang tinapay at bilang ganti aym ay ipapayo sa kaniya ang matanda.
* **Ikalawang Ermitanyo** - Siya ang matandang kawangis ni Hesus at magbibigay ng kagamitan kay Don Juan upang mahuli ang Ibong Adarna
* **Ibong Adarna** - Isang makapangyarihang ibon na nagtataglay ng magandang tinig na siyang lunas sa hindi maipaliwanag na sakit ng hari Dahil sa paghahanap sa ibon, maglalakbay at makararating si Don Juan sa iba't ibang kaharian.
* **Donya Juana** Ang unang prinsesang makikilala ni Don Juan sa kahariang matatagpuan sa ilalim ng mahiwagang balon. Siya ang nakatatandang kapatid ni Donya Leonora.
* **Higante** - Siya ang mabagsik na tagapagbantay ni Donya Juana. Makikipaglaban ito kay Don Juan nang lakas sa lakas.
* **Donya Leonora** - Makikilala rin siya ng prinsipe sa kahariang matatagpuan sa Bundok ng Armenya. Labis na umiibig kay Don Juan at naghintay nang matagal na panahon para sa pagbabalik ng prinsipe.
* **Serpiyente** - Ito ang dambuhalang ahas na may pitong ulo na nagbabantay kay Donya Leonora. Kakalabanin din ni Don Juan at magagapi ito sa tulong ng prinsesa.
* **Ikatlong Ermitanyo** - Matandang uugod- ugod mula sa kabundukan na gagamutin ang mga pinsalang natamo ni Don Juan mula sa pambubugbog.
* **Lobo** - Ito ang alagang hayop ni Donya Leonora na uutusan niyang tulungan si Don Juan sa ilalim ng balon.
* **Ikaapat na Ermitanyo** - Siya ang matandang 100 taon nang nabubuhay sa mundo at nagbigay ng lumang tinapay at tubig kay Don Juan. Ipinayo niyang magtungo si Don Juan sa ikalimang ermitanyo.
* **Ikalimang Ermitanyo** - Ang matandang 500 taon nang nabubuhay sa mundo at ang balbas ay hanggang baywang. Tinulungan niya ang prinsipe na makarating sa ikaanim na ermitanyo.
* **Olikorniyo** - Ito ay isang malaking ibon na pinuno ng mga hayop sa Armenya. Ihahatid niya si Don Juan sa kinaroroonan ng ikaanim na ermitanyo.
* **Ikaanim na Ermitanyo** - Ang matandang 800 taon nang nabubuhay sa mundo at ang balbas ay sayad hanggang lupa. Siya ang mag-uutos sa Agila upang dalhin ang prinsipe sa kahariang matagal na niyang hinahanap
* **Agila** - Isang malaking ibon na maghahatid kay Don Juan sa Reyno Delos Cristales sa loob ng isang buwan.
* **Donya Maria Blanca** - Isang prinsesang ang ganda'y walang katulad na mula pa sa Reyno Delos Cristales. Siya ang pinakamakapangyarihan sa mga anak ni Haring Salermo at siya ang tumulong kay Don Juan sa pagharap ng mga pagsubok sa kaharian.
* **Donya Isabel at Donya Juana** - Sila ang mga kapatid ni Donya Maria Blanca at prinsesa in sa
* Reyno Delos Cristales.
* **Haring Salermo** - Ang malupit at tusong hari ng Reyno Delos Cristales. Siya ay makapangyarihan kaya ginagamit niya ang kaniyang itim na mahika upang lalong pahirapan si Don Juan sa mga pagsubok.
* **Labindalawang Ita** - Sila ang maliliit na mga ita na nakalagay sa loob ng prasko na pagmamay-ari ni Haring Salermo. Bahagi sila ng mga pagsubok ng hari.
* **Negrito at Negrita** - Mag-asawang alaga Donya Maria Blanca na gagamitin niya upang magtanghal sa kasalan at ipaalala kay Don Juan ang nilimot niyang alaala at pangako.
* **Arsobispo** - Siya ang paring magbibigay ng seremonya ng kasal sa kaharian ng Berbanya.

**Tagpuan sa Kuwento**

* **Bundok Tabor** – Dito naninirahan ang Ibong Adarna.
* **Berbanya** - Kaharian ni Haring Fernando.
* **Bundok Armenya** - Nanirahan si Don Juan.
* **Mahiwagang Balon** - Kaharian ng dalawang magkapatid na prinsesa.
* **Reyno De Los Cristales** - Kaharian ni Prinsesa Maria Blanca at Haring Salermo

**Storya ng Ibong Adarna (Unang Bahagi):**

* Sa Berbanya, isang mayamang kaharian, nakatira ang hari at reyna na may tatlong anak na lalaki: Don Pedro, Don Diego, at Don Juan.
* Ang tatlong prinsipe ay magagaling at talino, at pawang may kakayahan na magmana ng trono.
* Nagsanay sila sa paghawak ng patalim at sandata ngunit sa pagsapit ng takdang panahon ay isa lamang ang maaaring magkamit ng trono.
* Dinapuan ng malubhang karamdaman si Don Fernando dulot ng isang masamang panaginip. Nakita ng hari sa panaginip na pinaslang si Don Juan ng dalawang buhong at inihulog sa malalim na balon.
* Dumating ang isang medikong paham na nagsabing ang sakit ng hari ay bunga ng panagimpan at ang tanging lunas ay ang awit ng isang ibong matatagpuan sa bundok ng Tabor at nakadapo sa kumikinang na puno ng Piedras Platas.
* Tatlong buwan ang ginawang paglalakbay ni Don Pedro bago natagpuan ang landas paakyat ng Bundok Tabor. Hindi nakayanan ng kanyang kabayo ang hirap kaya nasawi.
* Hindi naglaon ay natagpuan din ni Don Pedro ang Piedras Platas. Namangha ang prinsipe sapagkat kumikinang itong tila diyamante. Labis ang kanyang pagtataka dahil isa man sa laksa-laksang ibon na nagdadatingan ay walang nagtangkang dumapo sa puno.
* Hindi na niya namalayan ang pagdating ng Ibong Adarna. Humapon ang mahiwagang ibon sa sanga ng Piedras Platas at agad nagpalit ng balahibo. Pitong ulit itong umawit at pitong ulit ring nagpalit ng kulay ng balahibo.
* Hindi na nakabalik si Don Pedro sa kaharian ng Berbanya kaya inatasan ng Haring Fernando ang ikalawang anak na si Don Diego na hanapin ang kapatid at hulihin ang Ibong Adarna.
* Limang buwan ang naging paglalakbay ni Don Diego at dahil sa hirap ay namatay din ang kanyang kabayo. Nagpatuloy sa paghahanap ang prinsipe bitbit ang kanyang baon.
* Natagpuan niya ang Piedras Platas at namangha rin siya sa kagandahan nito. Subalit, nang dumating ang Ibong Adarna, naging bato rin siya matapos siyang mapatakan ng ipot ng ibon.
* Tatlong taon na ang lumipas at lalong lumubha ang kalagayan ni Haring Fernando. Nag-aatubili ang hari na utusan si Don Juan na hanapin ang dalawang prinsipe at ang Ibong Adarna.
* Nagbaon si Don Juan ng limang tinapay at tumungo sa Bundok Tabor. Narating niya ang isang leprosong matandang lalaki na nagbigay sa kanya ng payo.
* Natuklasan ni Don Juan na ang Ibong Adarna ay isang engkantado. Sa tulong ng ermitanyo, nagawa niyang hulihin ang ibon at dalhin ito sa dampa.
* Inutusan ng ermitanyo si Don Juan na punuin ng tubig ang dalawang bato na nasa ilalim ng Piedras Platas. Nabuhay muli ang mga ito at nagyakapan ang tatlong prinsipe.
* Pinahiran ng ermitanyo ang sugat ni Don Juan at nagbigay ng payo sa tatlong prinsipe bago sila bumalik sa kaharian ng Berbanya.
* Sa pag-uwi, nagplano si Don Pedro na patayin si Don Juan upang agawin ang Ibong Adarna. Tinulungan siya ni Don Diego sa plano, subalit iniwan nilang sugatan si Don Juan sa kagubatan.
* Nagpunta ang tatlong prinsipe sa dampa ng ermitanyo at nagkaroon ng piging sa damin ng pagkaing inihanda para sa kanila.
* Pinahiran ng ermitanyo ang sugat ni Don Juan at nagbigay ng payo sa tatlong prinsipe na huwag sanang magkakawatak-watak sa kanilang puso.